Temeljem članaka 77., 78. i 79. Statuta Gimnazije Beli Manastir i Odluke Ministarstva znanosti i obrazovanja Republike Hrvatske o upisu učenika u I. razred srednje škole u školskoj godini 2018./2019. („Narodne novine“ broj 47./2018)., Gimnazija Beli Manastir raspisuje

**N A T J E Č A J**

**za upis učenika u I. razred za školsku godinu**

**2018./2019.**

Gimnazija Beli Manastir upisivat će učenike u I. razred kako slijedi:

|  |  |  |  |
| --- | --- | --- | --- |
| **Program** | **Trajanje godina** | **Broj**  **odjela** | **Broj učenika** |
| 1. Opća gimnazija | 4 | 2 | 20 |
| UKUPNO | 4 | 2 | 40 |

Učenici se na temelju ovog natječaja prijavljuju i upisuju u I. razred elektroničkim načinom putem mrežne stranice Nacionalnoga informacijskog sustava prijava i upisa u srednje škole [www.upisi.hr](http://www.upisi.hr) (NISpuSŠ).

Pravo upisa u prvi razred imaju svi kandidati nakon završenog osnovnog obrazovanja, pod jednakim uvjetima.

U prvi razred mogu se upisati kandidati koji do početka školske godine u kojoj upisuju prvi razred navršavaju 17 godina. Iznimno, uz odobrenje školskog odbora, u prvi razred može se upisati kandidat do navršenih 18 godina, a uz odobrenje ministarstva nadležnog za obrazovanje stariji od 18 godina.

Pod jednakim uvjetima upisuju se kandidati hrvatski državljani, Hrvati iz drugih država te djeca državljana iz država članica Europske unije.

Kandidati koji osnovno obrazovanje ne završavaju kao redoviti učenici osnovne škole u Republici Hrvatskoj (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovno upisati prvi razred u drugome obrazovnom programu; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu) prijavljuju se Središnjem prijavnom uredu.

Kandidati koji se žele upisati u I. razred u školskoj godini 2018./2019., a stekli su svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnog obrazovanja. Postupak priznavanja završenog osnovnog obrazovanja u inozemstvu za učenike koji se upisuju u Gimnaziju Beli Manastir provodi Gimnazija Beli Manastir.

Kandidat koji je strani državljanin iz zemlje izvan Europske unije, može se upisati kao redoviti učenik bez plaćanja troškova školovanja ako ispunjava jedan od sljedećih uvjeta:

1. ako za to postoji međudržavni ugovor ili drugi interes tijela državne ili lokalne vlasti odnosno javnih ustanova;
2. ako takva osoba ima status izbjeglice u Hrvatskoj koji je utvrdilo ovlašteno upravno tijelo u Hrvatskoj;
3. ako je roditelj ili skrbnik te osobe hrvatski državljanin;
   1. ako roditelj ili skrbnik te osobe ima radnu dozvolu i dozvolu privremenoga boravka ili poslovnu dozvolu u Hrvatskoj;
   2. ako roditelj ili skrbnik te osobe ima odobren stalni boravak u Hrvatskoj;
   3. ako je roditelj ili skrbnik te osobe diplomatski ili poslovni predstavnik strane države u Hrvatskoj;
   4. ako je takva osoba ili roditelj ili skrbnik te osobe azilant ili tražitelj azila;
   5. ako je takva osoba ili roditelj ili skrbnik te osobe stranac pod supsidijarnom zaštitom ili stranac pod privremenom zaštitom.

Kandidat - strani državljanin iz zemalja izvan Europske unije, koji ne ispunjava ni jedan od navedenih uvjeta, može se upisati kao redoviti učenik uz obvezu plaćanja troškova školarine, ako ima reguliran status sukladno zakonu kojim je uređen status stranaca.

Godišnji trošak školovanja učenika, stranog državljanina iz zemlje izvan Europske unije, koji ne ispunjava ni jedan od navedenih uvjeta iznosi 3.000,00 kuna.

**UPISNI ROKOVI**

Učenici se prijavljuju za upis i upisuju u I. razred u ljetnome i jesenskome upisnom roku.

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava u sustav | 25. 5. 2018. |
| Završetak registracije za kandidate izvan redovitog sustava obrazovanja RH | 13. 6. 2018. |
| **Početak prijava obrazovnih programa** | **26. 6. 2018.** |
| Završetak prijave učenika koji zahtijevaju provjeru znanja stranog jezika | 2.7.2018. |
| Provođenje provjere znanja stranog jezika  Objava i unos rezultata provjere 4.7.2018. | 3.7.2018. u 10,00 |
| Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | 26. 6. 2018. |
| Dostava osobnih dokumenata i svjedodžbi za kandidate izvan redovitog sustava obrazovanja RH | 25. 5. 2018.  – 26. 6. 2018. |
| Unos prigovora na unesene, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | 6.7.2018. –  7. 7. 2018. |
| Brisanje s lista kandidata koji nisu zadovoljili preduvjete | 9. 7. 2018. |
| **Završetak prijava obrazovnih programa**  **Početak ispisa prijavnica** | **10. 7. 2018.** |
| Krajnji rok za zaprimanje potpisanih prijavnica (učenici donose razrednicima u osnovnoj školi, a ostali kandidati šalju prijavnice Središnjem prijavnom uredu)  Brisanje s lista kandidata koji nisu zadovoljili preduvjete ili dostavili prijavnice | 12. 7. 2018. |
| **Objava konačne ljestvice poretka** | **13.7.2018.** |
| Dostava dokumenata kojima su ostvarena dodatna prava na upis.  Dostava potpisanog obrasca o upisu u I. razred srednje škole (upisnice) u Gimnaziju Beli Manastir. | **13. – 17. 7. 2018.**  **od 8,00 do 15,00 sati** |
| Objava okvirnog broja slobodnih mjesta za jesenski rok | 20. 7. 2018. |
| Službena objava slobodnih mjesta za jesenski upisni rok | do 11. 8.2018. |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| **Početak prijava u sustav i prijava obrazovnih programa** | **21. 8. 2018.** |
| Završetak registracije za kandidate izvan redovitog sustava obrazovanja RH | 23. 8. 2018. |
| Dostava osobnih dokumenata, svjedodžbi i ostale dokumentacije za kandidate izvan redovitoga sustava obrazovanja RH  Dostava dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis i sl.) | 21. 8. 2018. |
| Završetak prijave učenika koji zahtijevaju provjeru znanja stranog jezika | 22. 8. 2018. |
| Provođenje provjere znanja stranog jezika  Objava i unos rezultata provjere 24.8.2018. | 23. 8. 2018. u 10,00 sati |
| Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis  Završetak unosa rezultata popravnog ispita  Brisanje s lista kandidata koji nisu zadovoljili preduvjete | 24. 8. 2018. |
| **Završetak prijava obrazovnih programa**  **Početak ispisa prijavnica** | **27. 8. 2018.** |
| Krajnji rok za zaprimanje potpisanih prijavnica (učenici donose razrednicima u osnovnoj školi, a ostali kandidati šalju Središnjem prijavnom uredu)  Brisanje s lista kandidata koji nisu zadovoljili preduvjete ili dostavili prijavnice | 29. 8. 2018. |
| **Objava konačnih ljestvica poretka** | **30. 8. 2018.** |
| Dostava dokumenata kojima su ostvarena dodatna prava na upis  Dostava potpisanog obrasca o upisu u I. razred srednje škole (upisnice) u Gimnaziju Beli Manastir | **31. 8. 2018.**  **od 8,00 do 15,00 sati** |
| Objava slobodnih upisnih mjesta nakon jesenskog roka | 1. 9. 2018. |

**PRIJAVA KANDIDATA S TEŠKOĆAMA U RAZVOJU**

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Kandidati s teškoćama u razvoju prijavljuju se u uredima državne uprave u županiji te iskazuju svoj odabir s liste prioriteta redom kako bi željeli upisati obrazovne programe | 25.5.– 9. 6. 2018. |
| Registracija kandidata s teškoćama u razvoju izvan redovitog sustava obrazovanja u RH | 25.5.– 9. 6. 2018. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 25.5.– 15. 6. 2018. |
| Upisna povjerenstva ureda državne uprave unose navedene odabire u sustav NISpuSŠ | 25.5.– 15. 6. 2018. |
| Zatvaranje mogućnosti unosa odabira kandidata | 15. 6. 2018. |
| Provođenje dodatnih provjera za kandidate s teškoćama u razvoju i unos rezultata u sustav | 18.-19.6.2018. |
| Rangiranje kandidata | 21. 6. 2018. |
| Smanjenje upisnih kvota razrednih odjela pojedinih obrazovnih programa | 23. 6. 2018. |

**JESENSKI UPISNI ROK**

|  |  |  |  |
| --- | --- | --- | --- |
| Kandidati s teškoćama u razvoju prijavljuju se u uredima državne uprave u županiji te iskazuju svoj odabir s liste prioriteta redom kako bi željeli upisati obrazovne programe | | 16. i 17. 8. 2018. | |
| Registracija kandidata s teškoćama u razvoju izvan redovitog sustava obrazovanja u RH | | 16. i 17. 8. 2018. | |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | | 16. i 17. 8. 2018. | |
| Upisna povjerenstva ureda državne uprave unose navedene odabire u sustav NISpuSŠ | | 16. i 17. 8. 2018. | |
| Zatvaranje mogućnosti unosa odabira kandidata | | 17. 8. 2018. | |
| Provođenje dodatnih provjera za kandidate s teškoćama u razvoju i unos rezultata u sustav | | 20. 8. 2018. | |
| Rangiranje kandidata | | 21. 8. 2018. | |
| Smanjenje upisnih kvota razrednih odjela pojedinih obrazovnih programa | | 21. 8. 2018. | |

Na temelju javne objave konačnih ljestvica poretka kandidata u NISpuSŠ-u te dostave dokumenata temeljem kojih su ostvarili dodatna prava za upis, kandidat ostvaruje pravo upisa u I. razred u školskoj godini 2018./2019.

Kandidati su obvezni u Gimnaziju Beli Manastir dostaviti dokumente u predviđenim rokovima, što Škola zatim potvrđuje u NISpuSŠ-u.

Kandidati koji ne dostave navedenu dokumentaciju u propisanim rokovima gube pravo upisa ostvarenog u ljetnome upisnom roku te se u jesenskome roku mogu kandidirati za upis u preostala slobodna upisna mjesta.

Kandidat svoj upis potvrđuje vlastoručnim potpisom i potpisom roditelja/skrbnika na obrascu (upisnici) dostupnom na mrežnoj stranici NISpuSŠ-a (www.upisi.hr), koji je dužan dostaviti u školu u utvrđenim rokovima.

Nakon što kandidat potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga školi, kandidat je upisan u I. razred u školskoj godini 2018./2019. Ako kandidat zbog opravdanih razloga nije u mogućnosti u propisanim rokovima dostaviti potpisan obrazac (upisnicu) za upis u I. razred, dužan ga je dostaviti njegov roditelj/skrbnik ili opunomoćenik.

**NAKNADNI ROK ZA UPIS UČENIKA NAKON ISTEKA JESENSKOGA ROKA**

Kandidati koji ne ostvare pravo na upis u ljetnome ili jesenskome upisnom roku mogu se prijaviti za upis u naknadnome roku za upis u Gimnaziju Beli Manastir, ukoliko nakon jesenskoga upisnog roka ostane slobodnih mjesta u okviru broja upisnih mjesta propisanih Strukturom i odobrenim planom upisa za Gimnaziju Beli Manastir.

U navedenom slučaju kandidati za prijavu moraju ispunjavati sve uvjete propisane *Pravilnikom o elementima i kriterijima za izbor kandidata za upis u I. razred srednje škole* te natječajem Gimnazije Beli Manastir.

**Kandidati se za upis u naknadnome roku Gimnaziji Beli Manastir mogu prijaviti** **od 3. do 7.** **rujna 2018. (od 8,00 – 15,00 sati).**

Upisno povjerenstvo Gimnazije Beli Manastir o upisu kandidata u naknadnome roku, odlučuje temeljem pisanoga zahtjeva učenika te podatke o upisu unosi u NISpuSŠ, po zaprimljenoj potpisanoj upisnici kandidata te ostaloj dokumentaciji potrebnoj za upis.

**ELEMENTI I KRITERIJI ZA IZBOR UČENIKA**

1. **ZAJEDNIČKI ELEMENTI**

Zajednički element vrednovanja za upis obrazovanja čine prosjeci zaključnih ocjena iz svih nastavnih predmeta (opći uspjeh) na dvije decimale u posljednja četiri razreda osnovnog obrazovanja te zaključne ocjene u posljednja dva razreda osnovnog obrazovanja iz nastavnih predmeta: Hrvatski jezik, Matematika i prvi strani jezik.

Za upis kandidata u programe **opće gimnazije**:

Predmeti koji su kao elementi vrednovanja za upis kandidata u prvi razred srednje škole propisani *Popisom predmeta posebno važnih za upis* koji je sastavni dio Pravilnika o elementima i kriterijima za izbor kandidata za upis u I. razred srednje škole, za program opće gimnazije su: **Povijest i Geografija**.

Gimnazija Beli Manastir samostalno određuje da će osim **Hrvatskoga jezika, Matematike, prvog stranog jezika, Povijesti i Geografije,** element vrednovanja biti nastavni predmet **Biologija.**

**BODOVNI PRAG**

Gimnazija Beli Manastir **nije utvrdila minimalni broj bodova** potrebnih za prijavu kandidata za upis u pojedini program obrazovanja.

1. **DODATNI ELEMENTI**

Dodatni element vrednovanja čine sposobnosti, darovitosti i znanja kandidata.

Sposobnosti, darovitosti i znanja kandidata dokazuju se i vrednuju:

– na osnovi rezultata postignutih na natjecanjima u znanju;

– na osnovi rezultata postignutih na natjecanjima školskih sportskih društava.

Kandidatu se vrednuje isključivo jedno (najpovoljnije) postignuće.

*Vrednovanje rezultata kandidata postignutih na natjecanjima iz znanja*

Pravo na izravan upis ili dodatne bodove ostvaruju kandidati na osnovi rezultata koje su postigli na natjecanjima u znanju te na osnovi rezultata na međunarodnim natjecanjima.

Rezultati postignuti na natjecanjima u znanju vrednovat će se prema sljedećoj tablici:

|  |  |  |
| --- | --- | --- |
| **Državna/međunarodna natjecanja** | **Prvo, drugo ili treće** osvojeno mjesto kao pojedinac u 5., 6., 7. ili 8. razredu osnovnog obrazovanja | Izravan upis (pod uvjetom da zadovolje na ispitu sposobnosti i darovitosti u školama u kojima je to uvjet za upis) |
| Prvo osvojeno mjesto kao član skupine u 5., 6., 7. ili 8. razredu osnovnog obrazovanja | 4 boda |
| Drugo osvojeno mjesto kao član skupine u 5., 6., 7. ili 8. razredu osnovnog obrazovanja | 3 boda |
| Treće osvojeno mjesto kao član skupine u 5., 6., 7. ili 8. razredu osnovnog obrazovanja | 2 boda |
| Sudjelovanje kao pojedinac ili član skupine u 5., 6., 7. ili 8. razredu | 1 bod |

*Vrednovanje rezultata kandidata postignutih na sportskim natjecanjima*

Kandidatima se vrednuju rezultati koje su postigli u posljednja četiri razreda osnovnog obrazovanja na natjecanjima školskih sportskih društava koja su ustrojena prema Propisniku Državnoga prvenstva školskih sportskih društava Republike Hrvatske, a pod nadzorom natjecateljskog povjerenstva Hrvatskoga školskoga športskog saveza.

Pravo na dodatne bodove kandidati ostvaruju na temelju službene evidencije o rezultatima održanih natjecanja školskih sportskih društava koju vodi Hrvatski školski športski savez (HŠŠS).

|  |  |  |
| --- | --- | --- |
| **Natjecanja školskih  sportskih društava** | Učenici koji su na državnom natjecanju kao članovi ekipe osvojili prvo mjesto | **3 boda** |
| Učenici koji su na državnom natjecanju kao članovi ekipe osvojili drugo mjesto | **2 boda** |
| Učenici koji su na državnom natjecanju kao članovi ekipe osvojili treće mjesto | **1 bod** |

1. **POSEBNI ELEMENTI**

Kao poseban element vrednovanja na ukupni broj bodova dodaju se bodovi sljedećim kandidatima:

– kandidati sa zdravstvenim teškoćama- jedan (1) bod;

– kandidati koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima- jedan (1) bod;

– kandidati pripadnici romske nacionalne manjine temeljem preporuke Vijeća romske nacionalne manjine- dva (2) boda.

Neovisno o tomu ispunjava li uvjete za ostvarivanje više prava, kandidatu će se priznati ostvarivanje isključivo jednoga prava koje je za njega najpovoljnije- dodavanjem jednog (1) boda.

*Vrednovanje uspjeha kandidata sa zdravstvenim teškoćama*

Kandidatu sa zdravstvenim teškoćama dodaje se jedan bod na broj bodova koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskoga zavoda za zapošljavanje. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova kandidat obvezno prilaže stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za program/zanimanje.

*Vrednovanje uspjeha kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima*

Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima, a koji su mogli utjecati na njegov školski uspjeh u osnovnoj školi, dodaje se jedan (1) bod na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Kandidat živi u otežanim uvjetima obrazovanja koji su mogli utjecati na njegov školski uspjeh u osnovnoj školi ako:

– živi uz jednoga i/ili oba roditelja s dugotrajnom teškom bolesti;

– živi uz oba roditelja koji se prema zakonu koji regulira poticanje zapošljavanja smatraju dugotrajno nezaposlenim osobama;

– živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) koji je korisnik socijalne skrbi sukladno zakonu koji uređuje socijalnu skrb i posjeduje rješenje ili drugi upravni akt o pravu samohranoga roditelja kao korisnika socijalne skrbi;

– mu je jedan roditelj preminuo;

– je dijete bez roditelja ili odgovarajuće roditeljske skrbi prema zakonu koji uređuje socijalnu skrb.

Za ostvarenje prava kandidat prilaže:

– liječničku potvrdu o dugotrajnoj težoj bolesti jednoga i/ili oba roditelja;

– potvrdu nadležnoga područnoga ureda Hrvatskoga zavoda za zapošljavanje o dugotrajnoj nezaposlenosti oba roditelja;

– potvrdu o korištenju socijalne pomoći; rješenje ili drugi upravni akt o pravu samohranoga roditelja u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje;

– ispravu iz matice umrlih ili smrtni list

– potvrdu nadležnoga centra za socijalnu skrb da je kandidat dijete bez roditelja ili odgovarajuće socijalne skrbi.

**UČENJE STRANIH JEZIKA U GIMNAZIJI BELI MANASTIR:**

Strani jezici koji se uče u Školi su engleski jezik i njemački jezik. Učenici mogu dodatno izabrati i fakultativnu nastavu talijanskog jezika, srpskog jezika i mađarskog jezika.

Kandidat koji u osnovnoj školi nije učio engleski ili njemački jezik može prilikom prijave programa obrazovanja odabrati učenje toga stranog jezika kao prvoga stranog jezika uz uvjet da je na provjeri znanja utvrđena mogućnost učenja toga stranog jezika kao prvoga stranog jezika. Provjeru znanja provodi stručno povjerenstvo srednje škole u koju se kandidat želi upisati, o čemu sastavlja zapisnik. Provjeru znanja kandidat polaže u jednoj školi i rezultati provjere vrijede za prijavu u druge škole koje uvjetuju znanje istoga stranog jezika.

Provjera znanja stranog jezika održat će se u rokovima navedenim pod UPISNI ROKOVI.

KLASA:602-03/18-01

URBROJ:2100/21-18-01-63

UPISNO POVJERENSTVO:

Veljko Frank, prof.- ravnatelj

Ljiljana Jeftimir, prof. – upisni koordinator

Klara Bošnjaković, prof.- zamjenik upisnog koordinatora

Sofija Radojčić, prof.- član